બોર્ડે ચેતવણી આપતા જણાવ્યું કે રાજધાની દિલ્હીમાં દિવાળી પહેલા અને તેના પછી હવા ખૂબ જ ઝેરીલી થઈ શકે છે. સેન્ટ્રલ પોલ્યુશન કંટ્રોલ બોર્ડની આગેવાની લેતા ટાસ્ક ફોર્સે જણાવ્યું કે રાજધાનીમાં હવાની ધીમી ગતિના કારણે પ્રદૂષણ વધી શકે છે. એવામાં નવેમ્બરના પહેલા 10 દિવસ સુધી અહીંના રહેવાસીઓને વૉકિંગ અને જોગિંગથી દૂર રહેવું જોઇએ. બોર્ડે પોલ્યુશનને ધ્યાનમાં રાખીને 1 થી 10 નવેમ્બર સુધી દિલ્હી-એનસીઆરમાં તમામ પ્રકારની કન્સ્ટ્રક્શન એક્ટિવિટી પર પહેલાથી જ રોક લગાવી છે. 4 થી 10 નવેમ્બર સુધી કોલસા અને બાયોગેસથી ચાલનારી તમામ ઇન્ડ્સ્ટ્રીને પણ બંધ રાખવાનું સૂચન આપવામાં આવ્યું છે. સાથે 1 થી 10 નવેમ્બર સુધી પ્રદૂષણ ફેલાવનાર ગાડીઓ પર કડક પગલાં લેવાના આદેશ આપ્યા છે.